**E l ő t e r j e s z t é s**

**Balatonhenye Község Polgármestere döntéséhez**

**Tárgy:** Balatonhenye község településfejlesztési koncepciójának és településrendezési eszközeinek elkészítése- megalapozó vizsgálat elfogadása

Előkészítette: Pálffyné Cséri Mónika műszaki ügyintéző

Jogszabállyal nem ellentétes

dr. Szabó Tímea

Balatonhenye Község Önkormányzata Képviselő-testülete 50/2020. (VII.03.) határozatával döntött arról, hogy elkészítteti Balatonhenye község településfejlesztési koncepcióját és településrendezési eszközeit, akként hogy a megalapozó vizsgálat elkészítését a 2020. évi költségvetése terhére vállalja.

A megbízott Tájterv Műhely Kft. (8261 Badacsonytomaj, Római út 197.) a tervezési szerződésben vállaltaknak megfelelően elkészítette a megalapozó vizsgálat dokumentációját, melyet Megrendelő részére rendelkezésre bocsátott. A dokumentum jelen előterjesztés mellékletét képezi.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló

314/2012. (XI. 8.) Korm. rendelet (a továbbiakban: Kormányrendelet) 5. § (1)- (2) bekezdése rendelkezik arról, hogy a hosszútávra szóló koncepciót az önkormányzat a megállapításról szóló döntés mellékleteként fogadja el.

A koncepciót és a módosítását a megalapozó vizsgálat alapján kell elkészíteni, részletes tartalmi követelményeit a 2. melléklet tartalmazza.

A Kormányrendelet 3/A. § (1) bekezdése alapján az 1. melléklet szerinti megalapozó vizsgálat (a továbbiakban: megalapozó vizsgálat) - a (2) és a (3) bekezdésben meghatározott keretek között - felhasználható a stratégia és a településrendezési eszköz készítése, valamint a koncepció, a stratégia és a településrendezési eszköz módosítása során is.

A veszélyhelyzet kihirdetéséről szóló 478/2020. (XI.3.) Korm. rendelet alapján időközben veszélyhelyzet került kihirdetésre. Veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdését, miszerint: „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat, és hatáskörét a polgármester, ill. a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést érinti.

Balatonhenye Község Önkormányzata Képviselő-testülete már korábban elhatározta a településrendezési eszközök elkészítését, melynek elkészítése hosszabb időt vesz igénybe, így annak megfelelő ütemezése – a jogszabályi kötelezés mellett- fontos az Önkormányzat számára.

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2021. (…) HATÁROZATA**

***Balatonhenye község településfejlesztési koncepciójának és településrendezési eszközeinek elkészítése- megalapozó vizsgálat elfogadásáról***

Balatonhenye Község Önkormányzata Képviselő-testületének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Balatonhenye Község Önkormányzata Polgármestere a veszélyhelyzet kihirdetéséről szóló 478/2020. (XI.3.) Korm. rendelettel kihirdetett veszélyhelyzetben dönt arról, hogy a „Balatonhenye község Településfejlesztési Koncepció és Településrendezési eszközök készítését Megalapozó Vizsgálat” dokumentum tartalmát megismerte, az abban foglaltakkal egyetért, a továbbtervezés alapjául  elfogadja, a dokumentumot jóváhagyja.

Balatonhenye, 2021. január 25.

Kulin Miklós György

polgármester